
PROME MINISTER 


Wever i Ores 


E ROPV y estudionan haci ta conclui cu 


E RWZI NOBO LO KEDA NA UNDA CU E TA 


“Inversionnan ta wordo haci cu e compromiso pa elimina e 
molester cu tin inmediatamente" 


Recientemente durante conferencia di prensa di Gobierno 
di Aruba, Prome Minister Evelyn Wever-Croes a anuncia cu 
e ley pa privatisa Rioolwaterzuiveringsinstallatie (RWZI), a 
wordo aproba den Parlamento. E ley aki ta pa privatisa e 3 
RWZI, cu ta Bubali, Parkietenbos y Zeewijk, y e incinerador 
na Parkietenbos cu awor lo bay den man di Aruba Wastewater 
Sustainable Solutions NV. 


Un pregunta cu a wordo dirigi na Prome Minister ta encuanto e 
ubicacion di e RWZI nobo. Prome Minister a indica cu pa loke 
ta e ubicacion, a conduci varios estudio pa wak ki posibilidad 
tin pa por move e planta di eynan, mirando cu ora e causa 
molester, e ta causa molester di biaha den e area turistico. Pa 
cu e estudionan haci, tur conseho a bin negativo, ademas cu e 


A 5 


SAA 
ley di Ruimtelijk OntwikkelingsPlan met Voorschriften (ROPV) 


ta prohibi pa cambia e ubicacion di e planta aki, y esaki no ta 
un ley cu por wordo cambia facilmente. 


Prome Minister a sigui splica cu un di e argumentonan treci 
dilanti cu pakico e RWZI mester keda eynan, ta cu e mester 
ta cerca di e hotelnan pa esunnan cu ta haci mas uzo di dje. 
Tambe a trece dilanti cu unabes e planta ta funciona, cu tur e 
motornan ta traha y e calidad di awa a wordo procesa, no lo 
bay tin mas molester di holo. 


E RWZI lo keda na unda cu e ta, y inversionnan ta wordo haci, 
cu e compromiso pa elimina e molester cu tin imediatamente. 

DIA MUNDIAL 
DI MEDIO AMBIENTE 


e 


Awe ta Dia Mundial di Medio Ambiente 


— 


E estado di nos medio ambiente ta particularmente importante pa nos 
como rubiano. Pa nos e ta muchu mas cu kico e ta brinda e resto SA 
mundo; oxigeno, alimentacion y habitat. Pa nos e ta significa nos pan 
di cada dia, nos poder di compra, nos economia henter. 


Pa awor, esaki ta tur locual cu nos tin pa prospera. 
No tur ciudadano ta compronde esaki ainda. Tin cu ta susha sin ` 
remordemento y tin cu ta dispuesto pa caba cune den nomber di falso 
desaroyo. 


Ora nos shoconan extingui, ora nos awanan keda contamina of ora 
nos mes.no por biba ariba e pida baranca aki, e ora ey lo nos a paga e 
prijs di nos falso desaroyo. E ora ey lo ta mucho laat. 


E ta keda na cada un di nos pa haci reflexion. 


Con abo ta contribui na e estado di nos medio ambiente? 
Na final di dia bo a mehor'e? 


Ministerio di Naturalesa 

MINISTER 


iomata aduro 


MINISTER DI CULTURA XIOMARA MADURO 
PRESENTE NA EVENTO BAN TOPA CU NOS 
CAHANAN Di ORGEL DI ANURA 


Diadomingo ultimo Minister di Cultura Xiomara Maduro tabata 


presente na e di 13 edicion di “Ban Topa Cu Nos Cahanan 
di Orgel” cual a tuma luga na Papiamento restaurant. Na e 
evento aki a participa 14 caha cu nan tocador cu a duna nan 
presentacion. 


E organisadornan Sr. Nai Felicia y Sra. Silvia Tromp, a entrega 
un plakaat di Reconocimento na Minister di Cultura Xiomara 
Maduro pa su sosten y apoyo na e evento. Minister Xiomara 
Maduro a keda masha contento y a gradici pa e reconocimento. 
Durante e evento e mandatario a toca un piesa di Caha di 
Orgel “El Diamante” y a wordo acompaña riba wiri pa sr. Arthur 
Kelly. 


Manera semper e mandatario a complace esnan presente 
tambe bailando un piesa di Cah'i Orgel. Tabata un rato masha 
ameno caminda por a conta cu presencia di varios persona 
di Corsou cu a bini specialmente pa e evento aki. Minister 


è e Li dia 
PTE E 
“tan LE fi 


Maduro ta gradici e organisadornan, dofio y tocadornan y 
tambe e publico pa sostene y mantene e tradicion di Caha 
di Orgel bibo. Un danki tambe na Papiamento Restaurant pa 
semper duna nan sosten y apoyo na e bunita evento aki. 

Minister Maduro di Finansa ta informa: 


UITVOERINGSRAPPORTAGE URIK4 CU TA 
CONTENE E CIFRANAN DI ANA 2023 TA 
DISPONIBEL RIBA WWW.GOBIERNO.AW 


Durante conferencia di 
prensa dialuna mainta, 
MinisterMadurodiFinansa 
a brinda informacion riba 
e 'Uitvoeringsrapportage 
di e ultimo kwartaal di afia 
2023 miho conoci como 
URK4 cu ta contene e 
| cifranan di afia 2023. 


| URK4 
| E mandatario a splica 
cu e URK4 ta duna un 
bista riba e realisacion 
| di Presupuesto 2023, ta 
contene informacion di, 
entre otro, debe di Aruba, 
= maneho financiero hiba, 
pagonan di proyectonan haci uzando e vehiculo financiero di 
Public Private Partnership (PPP), estado di likides di Gobierno 
y ta duna un bista riba e resultado financiero di e sector 
colectivo di Aruba. 


INDICATORNAN CARDINAL 

Minister Maduro a sigui amplia riba algun indicator cardinal 
cu ta duna un bista di e estado financiero di Pais Aruba. A 
indica cu e resultado financiero di aña 2023 ta uno positivo, 
un surplus di 2,7% cu ta mas halto cu e 1% cu ta e norma pa 
e surplus pa aña 2023. Por mira cu e saldo primario cual ta e 
saldo sin conta e gastonan di interes, ta uno hopi positivo y ta 
core den 6,7%. E quota di debe di Pais Aruba tambe ta mustra 
un tendencia di ta bahando y den aña 2023 a yega na 81,6% 
despues cu e tabata na 96,6% na aña 2022, 108% na aña 
2021 y 127,1% na aña 2020 durante e pandemia. E gastonan 
di personal tambe a wordo conteni y ta na 457 miyon florin cu 
ta bou e norma di 479 miyon florin. Tambe a mustra un grafico 
den cual por mira e desaroyo di e credibilidad financiero 
como resultado di e evaluacion financiero y economico haci 
pa companianan di rating Fitch y Standard and Poor's (S&P) 
den e ultimo 20 añanan. Ta bisto cu Aruba su credibilidad 
financiero a baha den e añanan di pandemia y cu esaki awo 
ta subiendo. Aruba a perde su investment rating cerca Fitch, 
pero a mantene esaki cerca S&P. E mandatario a splica cu den 
2024 e evaluacionnan a bay bon cu miras pa upgrade cerca 
Fitch y S&P, y cu a cuminsa traha tambe cu e compania di 
rating Moody's kende a score Aruba cu un investment rating, 
indicando cu Aruba su credibilidad financiero ta desaroya 
positivamente. 


RESUMEN FINANCIERO 

Minister Maduro a para keto na e resumen financiero cu tin 
riba pagina 7 di e URK 4, den cual por mira e cifranan di, 
entre otro, entrada y gasto realisa den aña 2023. Importante 


ta e resultado financiero di Pais Aruba den aña 2023, cu ta un 
surplus di 2,7% cu ta suma un surplus 183,1 miyon florin. E 
resultado di e Sector Colectivo, cual ta e resultado financiero 
di Gobierno hunto cu AZV, SVB, ATA, Serlimar, Stichting EPB 
y Universidad di Aruba, ta bira un surplus di 4,1% cu ta 282 
miyon florin. Cu esaki den aña 2023, Aruba ta cumpli cu e 
norma financiero di surplus di 1% di GDP. 


TUR INFORMACION FINANCIERO TA PUBLICO 

Na final e mandatario a recorda cu e URK 4 ta un documento 
publico cu ta contene hopi mas informacion financiero y cu por 
mira esaki riba www.gobierno.aw bou di e topico di supervicion 
financiero. MN 


i Minister di Finansa ta informa: 
Cifranan di aña 2023 


Kernindicatoren stand openbare financién van Land Aruba 


Ontwikkeling van de schuldquote: 
LI 


Primair saldo en financieringssaldo: 


O "Arresti se SERIO 


— Personeelsiasian — —e—Ovorwerkvorgoeding 


Minister di Finansa ta informa: 
Cifranan di aña 2023 


Minister di Finansa ta informa: 
Cifranan di aña 2023 

MINISTER MADURO A CERA CONOCI CU E OBRA 
MAESTRA DI CHIBI VAN DER HANS 


Un buki cu ta conta e historia di Aruba su Carnaval 


Despues di un investigacion cu a inicia como 7 aña pasa 
riba e orgin di Aruba su Carnaval, e trabao a wordo finalisa y 
recientemente sr. Chibi van der Hans a laga Minister Maduro di 
Cultura cera conoci cu su obra maestra, cual ta e publicacion 
riba Aruba su Carnaval. E documentacion aki ta dos buki 
cu ta contene un coleccion grandi di potretnan y historia di 
nos carnaval di e.o. grupo-, participante-, eleccion-, parada-, 
musica, banda-, mirones y asina por keda menciona, miles di 
diferente potret y informacion. 


E publicacion aki pronto lo ta disponibel pa publico. Un 
invitacion na un y tur cu ta stima nos Carnaval pa percura 
pa por tin e obra maestra aki den nan coleccion. Esaki ta un 
documentacion historico importante cu ta conta e historia di 
nos Carnaval, cual ta un enrikesemento pa e herencia cultural 
di nos Pais Aruba. MN 

MINISTER 


Edy Cres 


Diabierna ultimo, Trayecto di Preparacion pa Alfabetisacion na 
Papiamento a culmina den un manera festivo. Minister Endy 
Croes a acudi na John F. Kennedy Education Center Aruba, 
unda e maestronan a presenta tur material cu nan a desaroya 
durante e trayecto. Manera ta conoci, den cuadro di maneho di 
idioma nobo, lo introduci Alfabetisacion na Papiamento e afia 
escolar benidero. 


Esaki ta nifica cu desde afia escolar 2024-2025, e alumnonan 
di klas 1 di scol basico lo sifia lesa y skirbi na Papiamento. 
Lo duna Hulandes cu un acercamento nobo cu ta pas mas 
den e contexto di nos muchanan. Alrededor di 50 maestro di 
klas 1 hunto cu 35 cabesante di scol basico na Aruba a haya 
seis (6) dia di estudio durante e trayecto di preparacion cu 
a inicia november 2023 y a culmina den e luna di mei di e 
afia aki. Durante e lesnan nan a trata: e metanan nucleo di 
idioma y comunicacion, conocemento di e material, didactica 
di idioma materno y didactica di idioma stranhero y dominio di 
Papiamento. Sra. Gina de Kort a indica cu e ta hopi orguyoso di 
e maestronan cu a haci tur nan esfuerso pa haci e introduccion 
di Papiamento posibel e afia escolar benidero. 


Sra. Anne-Marie Proveyer a expresa cu esaki sigur ta un stap 
hopi grandi den ensefiansa di Aruba, den cual den futuro nos 
por bay mira su frutonan. Minister Endy Croes a gradici directora 
Sra. Anne-Marie Proveyer y Sra. Gina de kort di Departamento 
di Enseñansa Aruba y e facilitadonan cu a contribui den e gran 
proyecto aki. Alabes, ta felicita e maestronan cu a finalisa nan 
seis (6) dia di estudio pa e introduccion di Papiamento na tur 
klas 1 di scol basico na Aruba augustus benidero. MN 

MINISTER ENDY CROES A ATENDE TORNEO 
DI BOLAS CRIOLLAS ORGANISA PA LOS 
QUERENDONES BOLAS TEAM 


Diabierna atardi, a tuma luga apertura di e prome torneo di bolas 
criollas organisa pa Los Querendones Bolas Team na Papaya 
Ranch. Minister Endy Croes acompafia pa su kerida esposa 
Dilailah Croes — Odor a atende e ceremonia di apertura. Un fin 
di siman di campeonato, unda cu un total di binti (20) ekipo di 
dama, trinta (30) ekipo di cabayero y ocho (8) ekipo hubenil, 
dies (10) ekipo infantil y seis (6) ekipo comercial a participa. 


E meta di e torneo ta pa recauda fondo pa Los Querendones 
Bolas Team representa Aruba na Boneiro den luna di october 
proximo. Tabata reina un tremendo ambiente. Minister Endy 
Croes a hiba palabra y a desea e ekiponan hopi exito y a 
lansa e prome bala pa declara e torneo oficialmente habri. Por 
ultimo, Minister Endy Croes ta gradici nan p'e invitacion y ta 
felicita nan pa organisa un tremendo evento deportivo. MN 

MINISTE 


INTEGRACION N 


Manera ta conoci, diamars ultimo, a tuma luga un "inval" na 
departamento di DIMAS y bestuurskantoor relaciona cu un 
investigacion di un posibel caso di fraude, pa loke ta e proceso 
di otorgamento di permiso. Basa riba e sucedido aki, Minister 
Glenbert Croes, encarga cu e cartera di integracion kier a haci 
un reflexion. 


E mandatario a indica cu e caso aki, denomina Portulaca, 
ta un investigacion cu ta data di aña 2020-2022. Manera tur 
hende sa, Minister Croes a tuma e cartera di integracion na 
November 2021, cu e meta pa traha na combati corupcion 
den e departamentonan bou di su encargo, pero specialmente 
den e proceso di otorgamento di permiso na esnan cu ta 
cumpli cu e rekesitonan. Pa e motibo aki, el a instrui na e 
departamentonan concerni, pa duna ful cooperacion na e 
investigacion cu Ministerio Publico ta haciendo. Tambe, e 
mandatario ta confirma su pleno confiansa den e imparcialidad, 
eficiencia y efectividad di e investigacion di Ministerio Publico, 
paso ta asina so lo por duna claridad na dudanan, erornan cu 
ta wordo cometi. 


Mester enfatisa, cu na momento cu Gabinete Wever-Croes a 
drenta gobernacion, un di e prioridadnan tabata pa combati 
corucpion den e departamentonan y procesonan di gobierno. 
P'esey na momento cu Minister Croes a tuma e liderasgo 
di e cartera di integracion, a bin cu un maneho nobo y mas 
humanitario, na unda a trece cambionan den e proceso di 
otorgamento di permiso. E ta obvio si cu na momento cu a 
cuminsa exigi integridad, eficiencia y transparencia den e 
proceso di duna permiso, e no a cay na agrado di tur hende. 
"Pero mi ta kere cu e bon conducta, e bon proceder di nos 
departamentonan, implementando e maneho cu mi ta hibando, 
nos lo sa di vence y sirbi e interes di nos pais" Minister Croes 
a expresa. 


Un di casnan cu landsrecherche a bishita ayera relaciona cu 
e investigacion, ta cas di e mama di Minister Croes, na unda 


e fundacion "Union ta Forsa" cu a wordo reactiva pa campafia 
2021 y cu despues di eleccion ta inactivo. Ta importante 
tambe pa tuma nota cu e sefialamento di personanan y/of 
empresanan, no tin nada di haber cu e fundacion cu a wordo 
lanta pa Minister Croes su campafia. 


Minister Croes a expresa, cu ta importante pa laga e 
investigacion tuma su curso, y pa e departamentonan concerni 
duna full cooperacion. Unabes cu e investigacion ta cla, 
como pais y pueblo nos lo keda contento cu e claridad cu e 
investigacion aki lo trece. MN 

BURGEMEESTER DI EISDEN-MARGRATEN 
NOMBRA COMO “ASSOCIATION AMBASSADOR” 
DI AEFA 


Na stadhuis di Eisden-Margraten e tuma lugar un recepcion 


special unda burgemeester di Eisden-Margraten Alain 
Krijnen a keda nombra como “Association Ambassador” di 
“America Europe Friendship Association- AEFA”. Minister 
Plenipotenciario di Aruba mr. Ady Thijsen tabata invitado 
special na e ocacion aki, debi na e hecho cu Minister Thijsen 
tambe ta carga e titulo di “Association Ambassador” di AEFA, 
mescos cu ta e caso di e burgemeester di Brunssum Wilma 
van der Rijt, kende tambe a presencia e recepcion. 


Presidente di AEFA drs. Arthur Lieuwen a bisa di ta hopi content 
y orguyoso cu burgemeester Krijnen a acepta e peticion pa 
bira “Association Ambassador” di AEFA y asina contribui na e 
amistad entre Europa y Merca. 

Burgemeester Krijnen a bisa di ta honra pa por ta “Association 
Ambassador” diAEFA, mirando cu Margratentatuma un posicion 
unico den historia di Segundo Guera Mundia. Margraten tabata 
e prome sitio cu a keda libera door di e aliadonan. Margraten 


ta conoci tambe pa e cementerio militar Mericano cu alabes ta 
un monumento na memoria di e soldaatnan di Estados Unidos 
cu a fayece durante e bataya na Zuid-Limburg, e ofensiva 
na Ardennen (Belgica) y na e area di Rhur na Alemania. Ex- 
presidente di Merca George W. Bush y First Lady Laura Busch 
a bishita e Cementerio na 2005 acompafia pa Reina Beatrix. 
Burgemeester Krijnen a bisa cu e preparacionnan ta andando 
pa 2025 — 80 afia di Bevrijding di Hulanda, pa Margraten por 
ricibi e presidente di Merca na e momento ey pa un ceremonia 
special na e ocacion di 80 afia di Bevrijding di Hulanda. 


Durante e ceremonia oficial Minister Thijsen tabata tin e 
honor pa e lesa e texto riba e documento oficial pa despues 
burgemeester di Brunssum Wilma van der Rijt a haci e entrega 
di e documento oficial na burgemeester Krijnen y asina 
nombre como “Association Ambassador” di “America Europe 
Friendship Association”. 


DIRECTORA JOSELIN CROES A A ASISTI NA 
RECEPCION DI DIA NACIONAL DI ITALIA 


Directora di Gabinete di Minister Plenipotenciario mr. Joselin 
Croes a atende na Pulchri Studio na Den Haag e recepcion na 
ocacion di Dia Nacional di Republica di Italia. 

Señora Croes na e ocacion aki a felicita embahador Giorgio 
Novello den nomber di Minister Plenipotenciario mr. Ady Thijsen 
y Gobierno di Aruba cu e celebracion di nan dia nacional. Pa e 
ocacion aki Joselin Croes a haci entrega di un regalo di Aruba 
na embahador Novello. 


Durante di su discurso pa su huespednan, embahador Novello 
a hiba palabra na Papiamento den cual ela expresa su mes 
hopi positivo riba e relacion estrecho entre Italia y Aruba y a 
ilustra esaki door di a referi na e evento cultural “Aruba and 
Italy meet” cual a tuma lugar na e Instituto Italiano di Cultura 
na Amsterdam aña pasa. 


The Hague 

ANA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


